2.  ปัจจัยความเสี่ยง

-   ความเสี่ยงในการประกอบธุรกิจ

ภาพรวมธุรกิจโรงพยาบาลเอกชนในปัจจุบัน
โรงพยาบาลเอกชนขนาดใหญ่ในกรุงเทพฯมีการรวมกลุ่มเป็นพันธมิตรแบบเข้ามาถือหุ้นร่วมลงทุน
หรือควบรวมกิจการเพื่อสร้างเครือข่ายธุรกิจครอบคลุมจังหวัดใหญ่ ๆ ทั่วประเทศ
ซึ่งส่งผลกระทบกับโรงพยาบาลขนาดกลางและขนาดเล็ก
จำนวนโรงพยาบาลคู่แข่งในตลาดลดจำนวนน้อยลง
แต่จากวิสัยทัศน์ของผู้บริหารภายใต้นโยบายในการขยายธุรกิจของบริษัท ณ
ปัจจุบันมีโรงพยาบาลในเครือรวม 5 แห่ง กับในปี 2555
จะเพิ่มพันธมิตรทางธุรกิจจากการร่วมลงทุนอีก 1 แห่ง
ดังนั้นเมื่อผสานกับความพร้อมของคณะแพทย์และเครื่องมือทางการแพทย์
ทำให้บริษัทมีศักยภาพและความพร้อมที่จะเผชิญกับภาวการณ์ต่าง ๆ ที่จะเกิดขึ้น
รวมถึงพร้อมที่จะปรับแผนงานต่าง ๆ ให้เหมาะและทันต่อเหตุการณ์
เพื่อเข้าสู่ระบบการแข่งขันในธุรกิจ

-   ความเสี่ยงในการผลิต

บริษัทตระหนักว่าบุคลากรทางการแพทย์เป็นปัจจัยสำคัญหลักของการประกอบธุรกิจโรงพยาบาล

โดยเฉพาะกลุ่มแพทย์จำนวนที่มีอยู่มีสัดส่วนต่ำเมื่อเทียบกับจำนวนประชากร
ความสามารถในการผลิตบุคลากรด้านวิชาชีพแพทย์มีจำนวนจำกัด
ปัญหาเรื่องการขาดแคลนแพทย์จึงเกิดต่อเนื่องมาตลอด
แนวทางหนึ่งในการป้องกันความเสี่ยงนี้บริษัทได้ให้การสนับสนุนทางการเงินเพื่อการศึกษาแก่แพทย์เฉพาะทางในสาขาที่ขาดแคลน
แต่อย่างไรก็ตามปัจจุบันนอกจากแพทย์ประจำเต็มเวลาแล้ว
บริษัทยังคงต้องพึ่งพาแพทย์เฉพาะด้านหลายสาขาซึ่งส่วนใหญ่เป็นอาจารย์แพทย์ผู้เชี่ยวชาญจากโรงพยาบาลขนาดใหญ่ของภาครัฐในเขตกรุงเทพฯ
จากช่องว่างระหว่างรายได้ของภาครัฐและเอกชน
บริษัทได้เสนอเงื่อนไขค่าตอบแทนรายได้ที่เป็นธรรม
ผนวกกับความสัมพันธ์ระหว่างแพทย์เฉพาะทางเหล่านี้ที่มีกับแพทย์กลุ่มผู้บริหารของบริษัทส่งผลให้ในช่วงหลายปีที่ผ่านมาปัญหาจากความเสี่ยงนี้ค่อนข้างน้อย

-   ความเสี่ยงด้านการบริหารและจัดการ

ณ วันปิดสมุดทะเบียนผู้ถือหุ้น เพื่อสิทธิในการเข้าร่วมประชุมสามัญผู้ถือหุ้นประจำปี 2554
ในเดือนเมษายน 2554 มีจำนวนผู้ถือหุ้นรวม 959 คน ผู้ถือหุ้นรายใหญ่ที่สุด คือ บริษัท
มหาชัยเวชกรรม จำกัด สัดส่วนการถือหุ้นอัตราร้อยละ 39.98 จากจำนวนหุ้นทั้งหมด บริษัท
มหาชัยเวชกรรม จำกัด ประกอบด้วยผู้ถือหุ้นซึ่งเป็นกลุ่มแพทย์และผู้บริหาร
ทำให้มีความต่อเนื่องในการดำเนินธุรกิจ และสามารถประสานประโยชน์ให้เกิดได้อย่างลงตัว
แต่อย่างไรก็ดีบริษัทมีกรรมการอิสระจำนวน 5 ท่านหรือคิดเป็นอัตราร้อยละ 36
ของกรรมการทั้งหมด เข้ามาปฏิบัติหน้าที่ถ่วงดุลการบริหารและรักษาผลประโยชน์ของผู้ถือหุ้นรายย่อย

-   ความเสี่ยงทางการเงิน

  เงินลงทุนหลักของบริษัทส่วนใหญ่จะเป็นการลงทุนในสินทรัพย์ซึ่งเป็นโครงสร้างพื้นฐานของการ

ประกอบธุรกิจ ประกอบด้วย ที่ดิน อาคารอุปกรณ์ตกแต่งและอุปกรณ์ทางการแพทย์
โดยเฉพาะอุปกรณ์และเครื่องมือแพทย์ซึ่งมีวิวัฒนาการพัฒนาตามเทคโนโลยีอย่างต่อเนื่องอยู่ตลอดเวลา
เครื่องมือแพทย์ส่วนใหญ่เกือบทั้งหมดมีราคาสูงเพราะต้องนำเข้าจากต่างประเทศ
ซึ่งบริษัทก็สามารถใช้ประโยชน์จากการลงทุนดังกล่าวได้อย่างมีประสิทธิภาพเนื่องจากมีโรงพยาบาลในเครือหลายแห่ง
สามารถใช้ทรัพยากรร่วมกันให้เกิดประโยชน์ได้สูงสุด

กลุ่มผู้บริหารให้ความสำคัญกับเครื่องมือแพทย์ที่ทันสมัยเพราะเป็นเครื่องมือสำคัญเพื่อใช้ช่วยในการวินิจฉัยโรคซึ่งปัจจุบันมีความสลับซับซ้อนมากยิ่งขึ้น
ซึ่งเมื่อเทียบกับธุรกิจประเภทเดียวกันในพื้นที่ใกล้เคียงบริษัทมีความโดดเด่นทั้งด้านกลุ่มแพทย์และเครื่องมือแพทย์มากที่สุด

บริษัทตระหนักว่าการลงทุนมีความสัมพันธ์ทั้งด้านผลการตอบแทนและขณะเดียวกันก็มีความเสี่ยงที่อาจเกิดขึ้นได้
เพื่อป้องกันความเสี่ยงก่อนการลงทุนจะมีการศึกษาในรายละเอียดและความเป็นไปได้ทุกครั้งอย่างละเอียดและระมัดระวัง
พิจารณาความเหมาะสมเปรียบเทียบกับเงินลงทุน จัดเตรียมแหล่งที่มาของเงินทุน
รวมถึงการปฏิบัติตามเงื่อนไขการกู้ยืมเงินในฐานะลูกหนี้ที่ดี